
Archwilio anawsterau wrth weithio gyda aml asiantaethau i gefnogi plant ifanc sydd ag Anghenion Dysgu Ychwanegol yng Nghymru.
[bookmark: _Int_D2CDaNoL]Y farn gyffredinol heddiw yw bod Anghenion Dysgu Ychwanegol (ADY) yn cyfeirio at anawsterau dysgu neu anableddau sydd â gofynion am ddarpariaeth dysgu ychwanegol. Dwedir fod angen mwy o gefnogaeth ar blant sydd ag Anghenion Dysgu Ychwanegol i ddysgu na'r mwyafrif o blant yr un oedran, ac efallai bod gan rai anabledd sydd yn eu hatal rhag defnyddio'r cyfleusterau a ddarperir iddynt (Pembrokeshire County Council, 2021). Yn ôl Deddf Anghenion dysgu ychwanegol 2021, mae gan berson anghenion dysgu ychwanegol os oes ganddynt anhawster dysgu neu anabledd sydd angen darpariaeth er mwyn dysgu (Early Years’ Inclusive Practice and Additional Learning Needs Provision Map, Dim dyddiad).  
Dwedir Hall,(2005) ar ôl ymchwilio gweithwyr yn y blynyddoedd cynnar, dangosir rôl bwysig y maent yn ei chwarae wrth adnabod problemau plant sy'n mynnu mewnbwn asiantaethau eraill. Maent yn datblygu strategaethau i gefnogi'r plentyn wrth aros am ymyrraeth. Mae gweithwyr y blynyddoedd cynnar yn dadlau y byddant yn treulio'r rhan fwyaf o'r amser gyda phlant ac mae ganddynt gysylltiadau agos a’i theuluoedd. (Payler and Georgeson, 2013)
Yn ôl Macintyre,(2015) mae pawb eisiau i'w plant fod yn hapus ac yn hyderus gartref ac yn eu lleoliad blynyddoedd cynnar fel eu bod yn gallu mwynhau a gwneud y gorau o'u hamser yno. Mewn meithrinfeydd, cylchoedd chwarae neu ganolfannau plant a theuluoedd. 
Mae gweithwyr aml-asiantaeth yn allweddol er mwyn diogelu plant yn effeithiol (Sidebotham et al, 2016). Bydd plant a'u teuluoedd yn cael mynediad at nifer o wasanaethau trwy gydol bywyd y plentyn. Mae yn hanfodol bod y gweithwyr proffesiynol yn gweithio gyda'i gilydd i gael y wybodaeth lawn o sefyllfa plentyn ac i gael cefnogaeth (NSPCC, 2023).  
Mae yna nifer o effeithiau amrywiol o fewn Anghenion Dysgu Ychwanegol gyda phlant ddim yn medru cyfathrebu, gall hyn gynnwys diffyg dealltwriaeth yn y laith y maent yn ei siarad neu ei bod ag anhawster corfforol, sydd yn ei atal rhag symud o gwmpas yn annibynnol, ac yn dibynnu ar gadair olwyn i'w helpu . Mae’r effeithiau hyn yn cael dylanwad ar gynnydd plentyn ac mae yn bwysig yn y blynyddoedd cynnar i gael cymorth gan asiantaethau megis ffisiotherapi a therapydd galwedigaethol er mwyn gallu rhoi canllawiau mewn lle er mwyn helpu’r plentyn ddatblygu ymhellach. 
 Dwedir fod plant gydag Anghenion Dysgu Ychwanegol yn wynebu rhwystrau wrth gael mynediad at gymorth mewn meysydd fel addysg ac iechyd. Mae data o Gyfrifiad Ysgolion Llywodraeth Cymru ym mis Ionawr 2024, yn dangos bod gan 13% o ddysgwyr mewn sefydliadau addysg bellach anabledd neu anhawster dysgu a bod disgwyl i gyfanswm y gwariant ar ddarpariaeth Anghenion dysgu ychwanegol  gynyddu i 7% o'i gymharu â'r flwyddyn flaenorol. (Children’s Commissioner for Wales, 2024)
Aml-asiantaethau yw gweithwyr proffesiynol sydd yn cefnogi unigolion, ysgolion a theuluoedd plant sydd gydag Anghenion Dysgu Ychwanegol, wrth weithio fel rhan o dîm maent yn cynnwys timau cynghori arbenigol sef seicolegwyr addysgol, gwasanaeth nam ar y synhwyrau, tîm cymunedol cymorth ymddygiad, Addysg yn y Cartref  (Carmarthenshire Family Information Service, 2024). 
Mae'n bwysig bod cydweithio yn digwydd rhwng gwahanol asiantaethau er mwyn gallu darparu cymorth cynhwysfawr i blentyn a’i teuluoedd. A hefyd i wneud yn siŵr fod y plentyn yn teimlo yn ddiogel a'i bod yn gallu ymddiried yn y gweithwyr, gan fod plant yn y blynyddoedd cynnar yn dibynnu ar oedolion ei edrych ar ei ôl ac i'w atal rhag niwed (NSPCC, 2024).  Nod y dull hwn yw sicrhau dealltwriaeth gyfannol o anghenion yr unigolyn ac i gydlynu gwasanaethau yn effeithiol.  
Er bod cydnabod partneriaeth rhwng gweithwyr proffesiynol, plant a rhieni yn bwysig, rhaid cynnwys cydweithrediad, cydlynu a chydweithio. Mae’n bwysig cyflawni hyn drwy gydnabyddiaeth barchus o'r cyfraniad cyfartal a'i bod yn wahanol i bob un plentyn. Mae hyn yn hanfodol wrth gael mynediad at wasanaethau arbenigol, gan y bod anghenion cyfannol plentyn yn cael ei gwrdd ag yn ei deall trwy wrando yn weithredol gan barchu profiadau a safbwyntiau'r plentyn a'i theulu. (Crutchley,2018) 
Wrth gyd-weithio gydag asiantaethau mae yna nifer o fanteision sydd yn arwain at ganlyniadau gwell ar gyfer plant, trwy amrywiaeth o wasanaethau cydweithredol, cyngor a chymorth ar gael mae hefyd o fudd i athrawon i ddeall gweithgareddau ymarferwyr aml-asiantaeth, a gwybod am wasanaethau i gyfeirio myfyrwyr ato, gan eu galluogi i ganolbwyntio ar eu prif rôl o ddysgu (Cheminais, 2008). 
Ar y llaw arall mae yna nifer o broblemau yn codi wrth i wahanol asiantaethau weithio gyda phlant a’i theuluoedd, mae hyn yn cynnwys cam-gyfathrebu rhwng yr asiantaethau, a hefyd gall problemau rhyngbroffesiynol gynnwys heriau sy'n gysylltiedig â'r gwahanol werth a roddir i rolau proffesiynol allweddol o fewn y tîm aml-broffesiynol. (Crutchley,2017)
Os yw gweithwyr proffesiynol gwahanol ddim yn ymwybodol o waith ei gilydd, gall y wybodaeth hanfodol gael ei golli ac arwain at gymorth anghyflawn.  Ar ôl marwolaeth Victoria Climbie yn 2000, fe ddaeth newid mawr i bolisïau Amddiffyn plant wrth i gyfathrebu hanfodol o gam-drin cael ei golli (Lord Laming, 2003). Dywedwyd fod staff proffesiynol yn gyfrifol am ansawdd y wybodaeth maent yn ei ddarparu, rhaid i bob asiantaeth dderbyn cyfrifoldeb am sicrhau bod y wybodaeth a drosglwyddir i asiantaeth arall yn glir, a dylai'r sawl sydd yn derbyn y wybodaeth holi unrhyw bwyntiau aneglur.
Ym mis medi 2021 fe ddechreuodd camau system Anghenion Dysgu ychwanegol newydd ac yn parhau nes mis Awst 2025 yng Nghymru. Mae'r system newydd hon yn symud o system Anghenion Addysgol Arbennig (AAA) oedd mewn lle yn flaenorol a'r system ar gyfer cefnogi pobl ifanc ag Anawsterau Dysgu neu Anableddau. Cafodd y sifft yma ei ysgogi gan Y Ddeddf Anghenion Dysgu Ychwanegol a’r Tribiwnlys Addysg (Cymru) 2018 a Chod Anghenion Dysgu Ychwanegol Cymru 2021 (Welsh Government, 2024).
Mae aml-asiantaethau yn gyson yn methu pan nad oes strwythur, proses a chymorth ffurfiol ar gyfer y staff sy'n delio â sefyllfaoedd cymhleth sy'n codi mewn argyfwng. Bydd y rhain yn benodol i'r unigolyn felly bydd gwahanol weithwyr proffesiynol yn gysylltiedig, ac yn gofyn am ymateb wedi'i deilwra ar gyfer y plentyn hynny. Dyma pan fydd arweinyddion yn gwneud penderfyniadau hanfodol a byddai'r rhai sydd ynghlwm yn elwa o ffordd gytûn o weithio gyda'i gilydd o'r cychwyn. (GOV.WALES, 2025)
Mae pob plentyn sydd ag Anghenion Dysgu ychwanegol nawr yn derbyn cynllun datblygu unigol (IDP). Mae hyn yn wahanol i'r cynllun Anghenion Addysg Arbennig lle dim ond dysgwyr oedd ag anghenion mwyaf difrifol oedd yn cael cynllun. Mae adroddiad Estyn (2024) wedi darganfod fod yna ddehongliad anghyson o'r Cod Anghenion Dysgu Ychwanegol wrth ddatblygu Cynlluniau Datblygu Unigol.  
Mae'r adroddiad hefyd yn cydnabod datblygiadau cadarnhaol mewn lleoliadau blynyddoedd cynnar, y rhai nad ydynt wedi ei ariannu. Dywedwyd hefyd bod Swyddogion Anghenion Dysgu Ychwanegol y Blynyddoedd Cynnar yn darparu cymorth amserol ac effeithiol i blant iau sydd ag Anghenion Dysgu Ychwanegol sy'n dod i'r amlwg (Estyn,2024).

Yng Nghonfensiwn y Cenhedloedd Unedig ar Hawliau'r Plentyn, mae sawl erthygl sy'n ymwneud â phlant ag Anghenion Dysgu Ychwanegol ac yn sôn  fod gan bob plentyn yr hawl i ofal a chefnogaeth arbennig os oes gennych anabledd fel y gallwch fyw bywyd llawn ac annibynnol. (UNICEF,2022)

















Rhan 2 
Y samplau a ddewiswyd ydy holiadur i staff sydd yn gweithio gyda disgyblion Anghenion Dysgu ychwanegol, a hefyd i rieni plant yn y blynyddoedd cynnar. Pwrpas y sampl yw er mwyn darganfod beth y mae staff a rhieni yn ei wybod am Anghenion Dysgu Ychwanegol, a'r materion o weithio gydag asiantaethau i gefnogi plant a’i theuluoedd. 
Dewiswyd creu holiadur sydd yn gynnwys cwestiynau agored i gael ymatebion manwl gan y cyfranogwyr, wrth hyn gallent fynegi ei barn yn eu geiriau eu hunain. i athrawon a chynorthwywyr dysgu yn Sir Gaerfyrddin, gan ei fod yn bwrpasol am ei bod yn cydweithio gydag amryw o asiantaethau gwahanol, ac yn adnabod y plant y maent yn cynorthwyo sydd ag anghenion dysgu bob dydd.  
Mae yn bwysig iddynt gael y cymorth orau wrth asiantaethau er mwyn rhoi canllawiau mewn lle ac i weithredu ar y canllawiau hynny er mwyn i'r plentyn allu datblygu ymhellach (Cheminais, 2008).  Yn ychwanegol i hyn bydd rhieni hefyd yn cymryd rhan yn yr holiadur er mwyn cael ei profiad wrth gyd-weithio gyda gwahanol asiantaethau ac i gynnig syniadau ar sut i wella'r ddarpariaeth ymhellach.  
Manteision o wneud holiadur yw ei fod yn gyfleus, rhad a ddim yn cymryd gormod o amser i'w gwblhau (Cohen, Manion and Morrison, 2018). cyferbyn a hyn mae yna anfanteision wrth wneud yr holiadur sef bod y cyfranogwyr ddim yn deall y cwestiynau sydd yn cael ei ofyn, efallai ei bod yn rhy gymhleth ac yn sgil gyn bydd y cyfranogwyr ddim yn ei gwblhau a bydd y data ddim yn rhoi'r wybodaeth gyflawn.   
Hefyd, dewiswyd gwneud arsylwadau o blant mewn safle blynyddoedd cynnar yn Sir Gaerfyrddin, pwrpas gwneud arsylwadau yw i ddarganfod beth yw ei ffordd orau o weithio, ac er mwyn gallu gweld os yw’r canllawiau yma sydd wedi cael ei roi mewn lle gan aml-asiantaethau yn cael ei ddefnyddio yn effeithiol gan yr athrawon a chynorthwywyr ac os oes unrhyw rwystrau yn ei hatal rhag cyflawni. Hefyd i weld os yw yn gweithio i'r plentyn ac i ddarganfod beth gall ei wneud i wella neu newid wrth symud ymlaen (Harcourt, Perry and Waller, 2011).
Yn ôl Lambert,(2019) Manteision o gwneud arsylwadau yw bod yr ymchwilydd yn gallu gweld beth sydd yn digwydd yn y sefydliad, a sut mae plant sydd ag anghenion yn ymdopi mewn gwahanol sefyllfaoedd ac hefyd sut mae’r staff yn ymdopi gyda’r canllawiau sydd mewn lle. Yn ogystal mae yna anfanteision o wneud arsylwadau, gall yr ymchwilydd fod yn adnabod staff neu rhai o’r plant yn dda ac bod ganddynt duedd ddim i nodi yr holl rhannau o arsylwadau maent wedi tystio gall hyn effeithio ar y data.  
Mae holiadur yn set strwythuredig o gwestiynau sydd wedi'u cynllunio i gasglu cymaint o wybodaeth wrth athrawon a chynorthwywyr sydd yn gweithio mewn lleoliadau blynyddoedd cynnar yn Sir Gaerfyrddin. A hefyd i rieni'r plant hynny sydd yn derbyn cymorth wrth asiantaethau. Mae hyn yn hanfodol er mwyn cael dod o hyd i'w dealltwriaeth am sut mae cydweithio rhwng aml-asiantaethau a phlant y  gweithio.  
Wrth wneud arsylwadau o blant o fewn sefydliad blynyddoedd cynnar, mae yn sampl tebygolrwydd yn mynd i weithio er mwyn darganfod pa fath o anghenion sydd yn effeithio ar blant yn y blynyddoedd cynnar, a sut gall asiantaethau cynorthwyo athrawon a chynorthwywyr ymhellach er mwyn sicrhau bod y plant yn datblygu ac yn medru cyrraedd ei photensial hwy. 
Mae barn Bryman (2008) mai ymchwil ansoddol yw defnydd o eiriau yn hytrach na rhifau (t. 366), a barn Sandelowski (2001) yn canolbwyntio ar agweddau tuag at ddeall profiadau ac ystyriaethau wrth bobl yn y byd cymdeithasol. Dull holiadur a ddewiswyd yn un ansoddol ac yn cynnwys cwestiynau agored er mwyn caniatáu i'r cyfranogwyr ddarparu gwybodaeth fanwl, ac yn medru cynnwys teimladau ar sut mae asiantaethau yn gweithio gyda’r plentyn a staff sydd yn ei chynorthwyo ar hyn o bryd . Pwrpas hyn i'w i grynhoi syniadau er mwyn gwybod sut gall wella ansawdd y cyd weithio rhwng aml-asiantaethau a’r plentyn a’i theuluoedd (Cohen, Manion and Morrison, 2018). 
Wrth arsylwi plant bydd yn ymchwil ansoddol, sydd yn cael ei ddefnyddio i gasglu data disgrifiadol. Pwrpas arsylwad ansoddol yw ceisio deall pam a sut y mae angen  y cymorth sydd yn cael ei roi i ddisgyblion sydd ag Anghenion Dysgu ychwanegol trwy archwilio profiadau unigol, ymddygiad a chylchoedd dysgu gwahanol mewn lleoliadau. (Lambert,2019)
 Dewiswyd dull o wneud holiadur gan ei bod yn gallu derbyn gwybodaeth wrth nifer o wahanol bobl mewn amser byr ac yn gallu cael ei chwblhau yn ei amser ei hunan. Hefyd, mae holiadur yn darparu strwythur wrth gasglu data er mwyn gallu ei ddadansoddi. Er hyn, mae gan gwestiynau holiadur cyfyngiadau wrth wneud ymchwil oherwydd bod yna bosibiliadau o ragfarnau yn yr ymatebion, sy'n golygu y gallent ddarparu atebion y maent yn eu hystyried yn dderbyniol o safbwynt cymdeithasol yn hytrach na ei barn wirioneddol nhw.  Gall rhai hefyd gael anhawster wrth ddeall cwestiynau agored, o ganlyniad fydd ymatebwyr yn rhwystro rhag cwblhau'r cwestiwn oherwydd ei fod yn cymryd gormod o amser, sy'n arwain at gyfradd ymateb is ac efallai y byddant hefyd yn pryderu am ddiogelwch data a phreifatrwydd wrth gwblhau (Cohen,Manion, Morrison, 2018).
Trwy ddewis dull o arsylwi gall yr un sydd yn arsylwi darparu mewnwelediadau sydd yn anodd neu'n amhosibl ei gael drwy ddulliau eraill, a hefyd i gael dealltwriaeth ddyfnach o Anghenion Dysgu plant. Ar y llaw arall mae gan arsylwadau gyfyngiadau, megis cred a phrofiadau personol ymchwilwyr sydd yn gallu effeithio ar ddehongliadau o ymddygiadau a arsylwir. Hefyd, gall arsylwyr gwahanol ddehongli'r un ymddygiad yn wahanol. Yn ychwanegol, gall gymryd llawer o amser yn enwedig pan fydd angen dal ymddygiadau naturiol mewn lleoliadau. mae'r ymrwymiad amser yn cyfateb i gostau ymchwil uwch, gan ei wneud yn llai ymarferol i gynnal astudiaethau arsylwad helaeth (lambert,2019). 
Wrth wneud arsylwadau ar blentyn mewn sefydliad yn y blynyddoedd cynnar gall effaith Hawthone newid ymddygiad plentyn gan ei bod yn cael ei arsylwi. Mae effeithiau yn digwydd pan fydd ymddygiad pobl yn newid pan fyddant yn cael ei arsylwi. Yn y blynyddoedd cynnar, gall hyn arwain at blant newid eu hymddygiad mewn ymateb i gael eu gweld gan oedolyn. Gall hyn effeithio ar gywirdeb yr arsylwadau a'r dehongliadau o'u hymddygiad. (Paradis, a Sutkin,.2017)
Mae Schmidt,(2023) yn son fod effaith Halo yn rhan cydwybod lle mae’r argraff gyffredinol o berson yn dylanwadu ar sut maen nhw'n gweld eu nodweddion penodol, gall hyn effeithio ar ddata holiadur, sy'n golygu y gallai argraff gadarnhaol neu negyddol yr ymchwilydd o berson ddylanwadu ar eu hatebion i gwestiynau. Gall athrawon fod yn rhagfarnllyd o blant trwy ddweud ei bod yn dda yn gwneud rhywbeth drwy'r amser neu ddim yn dda, gall meddylfryd fel hyn cael effaith ar ganlyniadau ymchwil.  
Mae cyfweliadau yn ddull ymchwil pwerus ac mae'n caniatáu ymchwilio yn ddyfnach mewn i bwnc a darganfod syniadau, teimladau a phrofiadau pobl yn unigol. A byddai'r cyfweliadau wedi bod yn ddata ansoddol gan fod y cwestiynau yn medru galluogi cyfranogwyr i ddarparu gwybodaeth fanwl ar lafar (Lambert,2019).  Ond wrth ystyried dewis dulliau o gasglu data penderfynwyd peidio dewis y dull o gynnal cyfweliadau gydag athrawon, cynorthwywyr a rhieni oherwydd nid yw hyn y dull mwyaf effeithiol o gasglu data wrth nifer fawr o gyfranogwyr. Mae hyn oherwydd ei bod yn cymryd llawer o amser i gyfweld yn unigol a gall cyfweliadau gynnwys cwestiynau agored gan wneud yn anodd sicrhau bod cyfranogwyr yn deall y cwestiynau'n gywir ac o ganlyniad ddim yn medru ateb yn effeithiol. 
Mewn ymchwil mae triongl yn cynnwys defnyddio data ansoddol a meintiol. os yw'r naill set o ddata yn ansoddol a'r llall yn cytuno, yna mae cytundeb da rhwng dwy ffynhonnell o ddata gwahanol ond yn gydweithredol. Mae'r dull hwn yn galluogi ymchwilwyr i ddiogelu eu canfyddiadau a chynyddu dilysrwydd y canlyniadau, i fynd i'r afael â  rhwystrau posib a chynhyrchu dealltwriaeth fwy cynhwysfawr o'r broblem (Roberts-Holmes,2018). trwy ddefnyddio triongl mae'n golygu cymharu'r canlyniadau a dderbynnir wrth yr holiadur a'u cymharu â'r data o arsylwadau uniongyrchol. Mantais o ddefnyddio triongl i gymharu'r data a chynyddu hyder yn y canlyniadau a gafwyd a hefyd i gyfuno safbwyntiau gwahanol i wirio canfyddiadau a gweld a ydynt yn gyson. (Walker, Solvason, dim dyddiad).
 











Rhan 3 
Yn ôl BERA (2018) Mae disgwyl i'r cyfranogwyr roi eu caniatâd gwirfoddol i fod yn rhan o astudiaeth ar y dechrau. Mae angen i ymchwilwyr fod yn sensitif ac yn agored i'r posibilrwydd y bydd cyfranogwyr yn dymuno tynnu nôl eu caniatâd ar unrhyw adeg. Mae angen i gyfranogwyr ddeall a chytuno amodau ac mae angen egluro iddynt y gallent dynnu'n ôl unrhyw bryd heb esboniad pellach (Unicef, 2022). Efallai  bydd plant yn y blynyddoedd cynnar yn barod i gymryd rhan mewn ymchwil ond ni allant fod yn llwyr ymwybodol o oblygiadau eu cyfranogiad, felly dylid cael caniatâd o fewn perthynas o ymddiriedaeth fel rhieni/ gwarchodwyr.   
Byddant yn gwybod bod cyfranogwyr ddim eisiau cymryd rhan wrth ddweud ei bod ddim yn dymuno fod yn rhan o’r ymchwil. Dylai ymchwilwyr gael gweithdrefnau ar waith i ddelio â cheisiadau i dynnu allan mewn modd cwrtais a sicrhau bod data'r cyfranogwr ddim yn cael ei defnyddio o gwbl fel rhan o’r ymchwil .
Yn ôl Unicef mae gan bob plentyn yr hawl i fynegi eu barn a rhannu ei syniadau ac i gael mynediad i wybodaeth, cyn belled â'i bod yn unol â'r gyfraith.(Unicef,2022)  Mewn taflen wybodaeth bydd esboniad o beth yw pwrpas gwneud yr holiadur, sef beth y maent yn ei wybod am Anghenion Dysgu ychwanegol, a pha mor effeithiol yw cyd-weithio gydag aml-asiantaethau yn y blynyddoedd cynnar. Hefyd, esbonio beth fydd yn cael ei wneud gyda gwybodaeth ar ddarganfyddiadau sydd yn dod i'r amlwg wedi cwblhau'r ymchwil.  
Cyn dosbarthu holiaduron i athrawon, cynorthwywyr a rhieni mae yn bwysig ei bod yn deall beth yw bwriad yr ymchwil ac i gael ei chaniatâd i fod yn rhan ohono. Yn ôl y llywodraeth, caniatâd yw cael cofnod wrth gyfranogwyr i ddangos eu bod yn deall yr ymchwil ac yn cytuno i gymryd rhan ynddo. Ac i wneud yn siŵr fod yr ymchwil yn gyfreithlon ac yn cydymffurfio â data preifatrwydd (GOV.UK, 2018)
Wrth wneud arsylwadau ar blant yn y blynyddoedd cynnar mae yn hanfodol derbyn cydsyniad wrth y cyfranogwyr cyn ei bod yn cymryd rhan yn yr ymchwil. Yn ôl BERA (2018) cydsyniad yw mewn achos bod plant yn methu cytuno’n wirfoddol i gymryd rhan mewn ymchwil, gall hyn fod oherwydd oedran neu amgylchiadau sydd yn ei chyfyngu i'r pwynt lle gellir disgwyl iddynt gytuno'n wirfoddol i gymryd rhan, dylai ymchwilwyr archwilio'n llwyr ffyrdd y gellir eu cynorthwyo i gymryd rhan gyda chytundeb i'r ymchwil. Dylai ymchwilwyr hefyd geisio cydweithio a chymeradwyo'r rhai sy'n gyfrifol am y cyfranogwyr hynny. (Harcourt, Perry and Waller, 2011)
Wrth arsylwi plant fel rhan o’r ymchwil mae yn bwysig i gadw gwybodaeth bersonol y rhai sydd yn cymryd rhan yn gyfrinachol, wrth hyn mae cyfrinachedd yn golygu bod archwilydd yn gwybod pwy ydynt ond yn cadw eu hunaniaeth yn breifat drwy amddiffyn hunaniaeth y cyfranogwyr (Bloomsburycollections.com, 2024). Wrth ofyn i athrawon, cynorthwywyr a rhieni gymryd rhan yn yr holiadur fel rhan o’r ymchwil, gall cael ei wneud yn anhysbys sydd yn golygu nad yw'r ymchwilydd yn gwybod pwy sydd wedi gwneud yr holiadur trwy amddiffyn eu hunaniaeth yn gyfan gwbl. Cyn cymryd rhan, dylai pawb ddeall natur yr ymchwil a beth sy'n cael ei ddisgwyl ganddynt. Mae'n bwysig esbonio cyfrinachedd i'r plentyn cyn iddynt roi eu caniatâd ar ddechrau'r ymchwil (Falch-Eriksen, A. 2023).
Ar y llaw arall mae yna ddadl dros gytundeb yn hytrach na chymell o dan rai amgylchiadau, a dylid ei hystyried ar sail achos yn unig. Rhaid bob amser cymryd gofal i ddiogelu'r cyfranogwyr. (Sanders et al., 2023) 
Wrth wneud holiadur mae’n hanfodol fod yr holl gyfranogwyr yn deall beth mae’r holiadur yn cynnwys, sef archwiliad i anawsterau y maen yn ei hwynebu wrth weithio gyda aml-asiantaethau i gefnogi plant sydd ag Anghenion Dysgu ychwanegol (Harcourt, Perry and Waller, 2011).  
Wrth wneud arsylwadau mae yna nifer o risgiau, mae’n hanfodol bod yr ymchwilydd yn cael caniatâd wrth rieni neu warchodwyr y plentyn, a'i bod yn deall pam y maent yn cael ei arsylwi. Rhaid sicrhau ei bod yn gallu tynnu yn ôl o gymryd rhan yn yr arsylwad ar unrhyw adeg. I leihau'r risg yma, dylid gwneud yn siŵr fod yr ymchwilydd yn cael caniatâd wrth bawb sydd yn cymryd rhan (BERA,2024).  Gall blant deimlo yn bryderus gwybod bod rhywun yn gwylio beth maent yn ei wneud, mae’n bwysig ar bob achlysur fod plant yn teimlo yn ddiogel yn y sefydliad. I leihau'r risg o hyn i ddigwydd dylai’r ymchwilydd esbonio i'r staff ac i'r  plentyn bwrpas yr ymchwil a beth fyddant yn ei wneud yn ystod yr arsylwad, hefyd i gysuro'r rhai sydd yn bryderus Bloomsburycollections.(2024).
Os na chaiff data ei drin yn ddiogel, Gall cyfranogwyr fod mewn peryg fod ei ymatebion ddim yn aros yn gyfrinachol. gallai'r cyfranogion wynebu risg o gael eu hatebion wedi ei ddatgelu ac o bosib arwain at fod yn gyfyngedig yn gymdeithasol neu niwed economaidd. Y ffordd i leihau preifatrwydd yw y dylai ymchwilwyr gymryd camau i amddiffyn preifatrwydd a phreifatrwydd data'r cyfranogion sef di-enwi gwybodaeth cyfranogwyr (Falch-Eriksen, A. 2023).
Wrth wneud holiaduron gall staff a rhieni deimlo pwysedd wrth ateb cwestiynau'r holiadur, gall y cwestiynau a ofynnir fod am bynciau sensitif neu brofiadau trawmatig gall achosi emosiynau negyddol fel pryder neu iselder. Mae'r ffordd i leihau'r rhain yw osgoi cwestiynau a allai fod yn niweidiol. ac i wybod y gallent dynnu'n ôl ac i beidio ateb y cwestiynau. 
Wrth arsylwi gall fod yna risg o duedd wrth yr ymchwilydd, gallai disgwyliadau ymchwilwyr ddylanwadu ar y modd y maent yn canfod ac yn dogfennu ymddygiadau. Y ffordd i leihau'r tuedd yma yw i arsylwyr ddarparu hyfforddiant i arsylwi a safoni gweithdrefnau’r arsylwad.   
 Wrth arsylwi gall Iechyd meddwl ymchwilwyr cael nifer o emosiynau os na allant wahanu eu bywyd personol wrth wneud yr ymchwil a chadw ffiniau. Y ffordd i leihau'r risg yw cael sesiynau i helpu ymchwilwyr brosesu effaith emosiynol a darparu cyfle iddynt adlewyrchu ar eu profiadau. 
Y risgiau sydd wrth wneud holiadur gyda staff a rhieni yw os nad yw yn gweld gwerth llenwi’r holiadur neu eu bod yn brysur, gall cyfraddau ymateb fod yn isel gan arwain at sampl sgiw a chanlyniadau anghywir o bosibl. Y ffordd o leihau'r risgiau yma yw gwneud cwestiynau pwrpasol ac i esbonio beth ydynt ar y dechrau (Cohen, Manion,and Morrison. 2018)
Mae'n bwysig diogelu preifatrwydd y cyfranogwyr drwy gadw'r wybodaeth a dderbyniwyd yn ddiogel ac i ddefnyddio cyfrineiriau cryf a dim ond yr ymchwilydd fydd â mynediad i'r wybodaeth hynny i osgoi iddo fynd ar goll ei i rywun arall ei ddefnyddio. Mae hefyd yn bosibl i'r cyfranogwyr gael mynediad i'w gwybodaeth nhw ar unrhyw adeg (UK Government (2018). 
 
Yn ôl Prifysgol Cymru Y Drindod Dewi Sant. (2024) Gall canfyddiadau ymchwil fod yn risg i enw da'r brifysgol os yw yn cael eu camddehongli neu eu camddefnyddio. Gall arwain at gyhoeddusrwydd negyddol neu niwed i enw da'r brifysgol. Y ffordd i leihau’r risgiau hyn yw gwneud yn siŵr dim ond yr ymchwilydd sydd yn edrych ar y wybodaeth ac yn ei gadw yn ddiogel.  
Rhaid i arsylwadau sy'n cynnwys plant sicrhau fod eu lles a'u diogelwch yn cael blaenoriaeth. Gall methu â chadw at weithdrefnau amddiffyn plant priodol, gan gynnwys adrodd am bryderon ynghylch esgeulustod neu gamdriniaeth, arwain at ganlyniadau difrifol i’r brifysgol.
Yn ôl y Llywodraeth, mae diogelu data yn cael ei reoli gan y Rheoliad Diogelu Data Cyffredinol (GDPR) a Deddf Diogelu Data 2018. Mae Deddf Diogelu Data 2018 yn ddeddf yn y Deyrnas Unedig sy'n nodi sut y dylid casglu, trin a chadw data personol i ddiogelu preifatrwydd unigolion. mae hyn yn galluogi unigolion i gael fwy o reolaeth dros ei data personol ac i wneud yn siŵr fod sefydliadau yn gyfrifol am ei amddiffyn. Mae caniatâd rhieni yn hanfodol wrth gasglu gwybodaeth wrth blant. Hefyd, rhaid i'r unigolion fod yn ymwybodol o sut mae eu data yn cael ei ddefnyddio. (UK Government, 2018) 
Mae Rheoliadau Diogelu Data Cyffredinol (GDPR) yn rheoli sut mae gwybodaeth bersonol yn cael ei ddefnyddio gan sefydliadau. Mae unrhyw un sy'n gyfrifol am ddefnyddio data personol i sicrhau fod y wybodaeth yn cael ei ddefnyddio'n deg, yn gyfreithiol ac yn dryloyw. Rhaid gwneud yn siŵr fod yn cael ei ddefnyddio mewn  ffordd sy'n addas, yn berthnasol ac yn gyfyngedig i'r hyn sy'n angenrheidiol yn unig. Gall cyfranogwyr ofyn i weld unrhyw ddata sydd yn cael ei gymryd amdanynt ar unrhyw adeg. 
Wrth wneud yr ymchwiliad dim ond casglu gwybodaeth sydd ei hangen ar gyfer yr ymchwil yn unig fydd yn cael ei wneud, ac yn dileu gwybodaeth bersonol oddi ar y data a gasglwyd, os oes angen ei chadw bydd yn cael ei gadw yn ddiogel mewn lle does neb arall yn cael mynediad dim ond yr ymchwilydd yn unig.
I grynhoi, wrth archwilio anawsterau o weithio gydag aml asiantaethau i gefnogi plant ifanc sydd ag Anghenion Dysgu Ychwanegol yng Nghymru. Mae wedi dod i sylw fod yna lawer o broblemau yn codi wrth weithio gydag asiantaethau gwahanol sef diffyg cyfathrebu rhyngddynt ac mae gweithwyr yn y blynyddoedd cynnar yn hanfodol er mwyn adnabod problemau yn gynnar yn rhoi strategaethau mewn lle o’r cychwyn. 

